                                                    Приложение 5 към Споразумение с ДГ № 115 „Осми март“


ДЕТСКА ГРАДИНА № 115 „ОСМИ МАРТ“
СТОЛИЧНА ОБЩИНА  -  РАЙОН „ НАДЕЖДА“

    гр.  София 1220 , ул. “Осми март “ №28, имейл:cdg115@abv.bg,тел: 02/ 938 12 05
               ДЕКЛАРАЦИЯ  ЗА ИНФОРМИРАНО СЪГЛАСИЕ
Долуподписаният/ата:……………………………………………………………………
 Родител на .................................................................................... от група…………………..
   Декларирам, че съм информиран/а за следното:
I. ИНФОРМИРАНОСТ ОТНОСНО ДОКУМЕНТАЦИЯТА НА ДГ № 115 „ОСМИ МАРТ“
Информиран/а съм, че мога да се запозная с действащите публични документи и информация, свързани с организацията и дейността на ДГ № 115 „Осми март“, чрез официалния интернет сайт на детската градина, когато такива са публикувани, както и на място в детската градина .Сред документите и информацията, с които мога да се запозная, са:
· Етичен кодекс;
· Правилник за дейността на детската градина;
· Правила за достъп до сградата и организация на пропускателния режим;
· Образци на документи, заявления и декларации, необходими за подаване в детската градина;
· Стратегия за развитие на ДГ № 115 „Осми март“;
· Финансови отчети и друга публична финансова информация;
· Други документи и информация, които съгласно нормативните изисквания подлежат на публично оповестяване.
За работното време на служителите, приемното време, часовете за консултации и други организационни въпроси мога да се информирам от поставените на информационните табла графици, от учителите и медицинските специалисти по групи, както и от административното ръководство и сайта на детската градина.
За вътрешни документи, правила и процедури на детската градина, които не подлежат на публично публикуване, мога да получа информация на място в ДГ № 115 „Осми март“, съобразно приложимите нормативни изисквания и вътрешния ред на детската градина.
II. ИНФОРМИРАНОСТ ОТНОСНО СНИМКОВ И ВИДЕОМАТЕРИАЛ
Информиран/а съм, че при провеждане на образователни, възпитателни, културни, спортни и други дейности в ДГ № 115 „Осми март“ може да бъде извършвано фотографиране и/или видеозаснемане с цел документиране и представяне на дейността на детската градина.
Използването на снимков и/или видеоматериал, на който детето може да бъде разпознаваемо, може да бъде извършвано само за: 
· презентации и представяния, свързани с дейността на детската градина;
· информационни и образователни материали;
· официалния интернет сайт на ДГ № 115 „Осми март“;
· официални профили/страници на детската градина в социални мрежи;
· представяне на образователни, възпитателни, културни и спортни инициативи;
· други дейности, пряко свързани с образователната и възпитателната работа на детската градина.
III. ДЕКЛАРИРАНО СЪГЛАСИЕ
След като получих необходимата информация, заявявам своя избор:
☐ ДАВАМ СЪГЛАСИЕ за фотографиране и/или видеозаснемане на детето ми и за използване на материалите, на които детето е разпознаваемо, за посочените по-горе цели, при спазване на приложимото законодателство за защита на личните данни.
☐ НЕ ДАВАМ СЪГЛАСИЕ за използване на снимков и/или видеоматериал, на който детето ми е разпознаваемо, за посочените по-горе цели.
· Запознат/а съм, че настоящото съгласие не представлява съгласие за използване на материалите за рекламни, търговски или други цели, несвързани пряко с дейността на ДГ № 115 „Осми март“.
· Информиран/а съм, че мога да оттегля даденото съгласие по реда, посочен от детската градина, като оттеглянето не засяга законосъобразността на обработването, извършено преди неговото оттегляне.
· Запознат/а съм, че настоящата декларация се предоставя доброволно и че мога да получа допълнителна информация от директора или определеното от него длъжностно лице относно обработването на лични данни.
IV. ДАННИ ЗА КОНТАКТ И ПОДПИС
Подписът удостоверява, че съм получил/а информацията, запознал/а съм се с настоящата декларация и съм направил/а посочения по-горе избор относно съгласието.
Родител/настойник:
Име: ......................................................................................................................
Подпис: ............................................                        Дата………………………


